For første gang i tre år er Lars von Trier igen klar til at arbejde med film.

Det afslører den danske filmskaber i et kort videoklip på sin officielle Facebookprofil.

- Mine damer og herrer. Tillad mig at minde jer om, at vi i år vil begynde optagelserne til min nye film "The House That Jack Built", siger Lars von Trier i klippet på engelsk.

I videoen kommer instruktøren ind foran en grå og tom baggrund iført den sædvanlige sorte T-shirt og et hvidt hovedbånd med to prikker og fortæller sit budskab, hvorefter han går ud og erstattes af et skilt med navnet på filmen.

Inden han går ud af skærmbilledet igen, citeret han den afdøde sanger David Bowie med de voldsomme ord:

- This ain't rock 'n' roll - this is genocide.

https://www.facebook.com/Lars.von.Trier/videos/10154613889459922/

Oversat til dansk: Dette er ikke rock 'n' roll. Dette er folkemord.

Bowies ord stammer fra pladen Diamond Dogs fra 1974. Her bruges sætningen som en overgang fra sangen Future Legends til titelsangen Diamond Dogs.